b"\n_START_ARTICLE_\nAbenida Diego Cera\n_START_SECTION_\nPaglalarawan ng ruta\n_START_PARAGRAPH_\nNagsisimula ang Abenida Diego Cera sa Barangay Manuyo Uno bilang karugtong ng Abenida Elpidio Quirino sa timog ng Kalye Villareal at dumadaang kalinya ng Manila\xe2\x80\x93Cavite Expressway sa bandang kanluran at Kalye Tramo sa bandang silangan. Dadaan ito patimog at papasok sa mga lumang kabayanang barangay ng Daniel Fajardo at Elias Aldana kung saang matatagpuan ang dating Gusaling Pambayan ng Las Pi\xc3\xb1as at ang Simbahan ng Las Pi\xc3\xb1as. Pagtawid ng Ilog Las Pi\xc3\xb1as sa pamamagitan ng Tulay ng Diego Cera, papasok ang abenida sa Barangay Pulang Lupa kung saang matatagpuan ang lumang pabrika ng Sarao Motors at ang Pangkalahatamg Ospital ng Las Pi\xc3\xb1as. Babagtasin nito ang Karugtong ng Abenida Carlos Garcia (C-5) at Daang Naga bago makarating sa Barangay Zapote. Nagtatapos ang abenida sa may Daang Alabang\xe2\x80\x93Zapote malapit sa hangganang Kabite kung saang tutuloy ito bilang Lansangang Aguinaldo._NEWLINE_Ilan sa iba pang mga kilalang palatandaang-pook sa kahabaan ng abenida ay ang\xc2\xa0Saint Joseph's Academy, Plaza Quezon, Sementeryong Katoliko ng Las Pi\xc3\xb1as, Maricielo Villas at Pamilihang Bayan ng Zapote."